हरदोई। कासिमपुर थाना क्षेत्र के पुलिस और इनामी बदमाश के बीच मुठभेड़ हुई। जिसमे दिन दोपहर लूट कर भाग रहे बदमाशों के पैर में गोली लग गई। पच्चीस हजार के इनामी बदमाश को घायल अवस्था मे इलाज के लिए सीएचसी ले जाया गया। बदमाश पर शाहजहांपुर के साथ-साथ गोला लखीमपुर में भी कई मुकदमे दर्ज है, करलावां नहर पर व ढकवा पुल पर दो बदमाशों ने पल्सर से एक बाइक पर सवार महिला व एक युवक को अपनी लूट का निशाना बनाया। सूचना मिलते ही पुलिस मौके पर पहुच गई और बदमाशों व पुलिस में जबरदस्त मुठभेड हो गई। मुठभेड में लूट का शिकार बने रामखेलावन पुत्र शिवचरन निवासी ढकवा के सर पर एक बदमाश ने रिवाल्वर की नोक मारकर घायल कर दिया। उसके बाद युवक से बदमाशों ने पैसे व महिला सुनीता जो कि रामखेलावन की साली हैं। उनसे पर्स छीन ली। महिला के अनुसार पर्स में करीब छह से सात हजार रूपये के बीच में मौजूद थे और युवक से करीब सात से आठ हजार रूपये छीन लिये, उसके बाद संडीला गौसगंज रोड के जरहा के पुल के पास बदमाशों व पुलिस के बीच में मुठभेड हो गई। दोनों बदमाशों ने फायरिंग करनी शुरू कर दी तो एस आई राजपाल ने अपने बचाव के लिए फायरिंग की, जिसमें एक बदमाश को गोली लग गई । घायल अवस्था में पुलिस के हाथ लगा बदमाश को तुरंत सी एच सी बेंहदर में भर्ती कराया गया। जहां से डाक्टरों ने उसे ट्रामा सेंटर रिफर कर दिया। सूचना मिलने पर एस पी विपिन कुमार मिश्र ने घटनास्थल का जायजा लिया और घटनास्थल से टुटी चुडियां प्राप्त की इसके अलावा जब बदमाश के पैर पर गोली लगी तो उसने रिवाल्वर वही पर छोड दिया, उसी रिलाल्वर से बदमाश ने पुलिस पर फायरिंग की थी। उस असलहे को पुलिस ने बरामद कर लिया। इस मुठभेड में जितेन्द्र एस आई राजपाल एस आई कांस्टेबल गिरिजेश सिंह व थानाध्यक्ष अमित भौदारिया टीम सहित मौजूद रहे।